ועדת העבודה, הרווחה והבריאות, כנסת 23, פרוטוקול מספר 36, 2020-08-03 10:31

חיים כץ: בוקר טוב.

חיים כץ: ה-3 באוגוסט 2020, י"ג באב התש"פ, אני מתכבד לפתוח את ישיבת ועדת העבודה הרווחה והבריאות.

חיים כץ: קרנות הפנסיה הוותיקות, מאחר ואנחנו נוגעים בקרנות הפנסיה הוותיקות צריך להגיד שאנחנו מוסמכים לדון בעניין הזה.

חיים כץ: הנושא הוא הפחתת גמלאות בקרנות הפנסיה הוותיקות בשל האיזון האקטוארי.

חיים כץ: לפני זה, למדנו בחיים שאנחנו צריכים לעשות גילוי נאות.

חיים כץ: אז אני גמלאי של אחת מקרנות הפנסיה הוותיקות, אשתי גמלאית של קרנות הפנסיה הוותיקות.

חיים כץ: אשתי, אם יבוטל הקיזוז תרוויח 87 שקלים ברוטו לחודש, אני 283 שקלים ברוטו לחודש ועד כמה שאני מבין יש פה גם את ח"כ אתי חוה עטיה שגם מאחר ועבדנו יחד בעברה, היא בעתיד תהיה גמלאית של קרנות הפנסיה הוותיקות.

חיים כץ: אולי יש פה עוד אנשים, אבל אני לא יודע, אמרתי את מה שאני יודע.

חיים כץ: מאחר ומשה ברקת הוא גורם משמעותי בדיון הזה, הוא יכול לייתר הרבה סנקציות שיכולות להיות מוטלות בדיון הזה.

חיים כץ: ננסה להעלות את משה ברקת בזום.

חיים כץ: שוב בוקר טוב.

חיים כץ: התכנסנו היום לדון בקרנות הפנסיה הוותיקות ההסתדרותיות.

חיים כץ: אני אתן כמה מילות רקע לאלה שלא כל כך מכירים.

חיים כץ: בעבר היו קרנות פנסיה שקראו להן הסתדרותיות למרות שהן לא היו הסתדרותיות, היו קרנות פנסיה בעבר, היום לצערי אין פנסיה במשק הישראלי.

חיים כץ: כל תכניות החסכון הן חסכון ארוך טווח שאף אחד בסוף הדרך לא יודע עם מה הוא ייפגש אחרי 40 או 30 שנים בחסכון הכי גדול של החיים שלו.

חיים כץ: פעם צברו פנסיה, צברו 2% לשנה ובנאדם צבר אחוזים, והיו לו כל מיני שיטות חישוב, איך תיחשב הפנסיה שלו, אחרי שהגדירו אחוזים היה ממוצע שלוש שנים אחרונות, היה ממוצע 25 שנים, היה ממוצע של 35 שנים, היו כל מיני שיטות.

חיים כץ: ב-2003 הר כסף, הקרנות היו מקבלות מהמדינה אגרות חוב מיועדות שנושאות תשואה של 5.58, והיה אינתיפאדה והיה משבר והייתה מיני אבטלה ורצו לראות איך מכניסים כסף והלאימו את קרנות הפנסיה.

חיים כץ: במשחק הזה שהלאימו את קרנות הפנסיה, העמיתים השתתפו ב-80 מיליארד שקל, הרעו את התנאים שלהם ב-80 מיליארד שקל, והמדינה השתתפה ב-80 מיליארד שקל ואמרו 'אנחנו מאבטחים את האנשים שבקרנות האלה בהגדרה, הם יקבלו פנסיה מוגדרת כל חייהם, הקופה סגורה, אי אפשר להצטרף אליה.

חיים כץ: מי שבפנים – בפנים'.

חיים כץ: באותו מהלך היו שני סוגי קרנות במשק הישראלי.

חיים כץ: מה שקראו 'הגרעוניות' ומה שקראו 'המאוזנות'.

חיים כץ: המאוזנות היו קרנות שהגרעון האקטוארי שלהן כביכול היה 10% או 16%, אני לא זוכר, זה היה מזמן, והקרן הגדולה שלהערכתי גם אז לא הייתה בגרעון, 'מבטחים', הייתה 8% ולפי זה קבעו את הגרעון כי אם מבטחים הייתה יוצאת מהמשחק היא הייתה 60% מכל קרנות הפנסיה, אז התהליך הזה לא היה קורה, והלאימו את הקרנות.

חיים כץ: באחת ההחלטות שקיבלו שם, באחד התנאים, היה העלאת גיל הפרישה.

חיים כץ: גברים מ-65 ל-67, נשים מ-60 ל-62, כשבדרך אמרו שאחרי חמש שנים יקימו ועדה והוועדה תחליט על העלאת גיל הפרישה של נשים, והיה ולא – החוסכים בקרן ייפגעו.

חיים כץ: יש שלושה מצבים שהחוסכים בקרן יכולים להיפגע.

חיים כץ: אחד – כשיש אינפלציה שנתית חד פעמית של מעל 5%, ואנחנו לא רואים את זה, זה לא קורה.

חיים כץ: הפעם השניה, כשיש אינפלציה רצופה שנה אחרי שנה אחרי שנה של 3%, הקרן תיפגע.

חיים כץ: בפעם השלישית שיש מהלך שבעקבותיו הקופה נכנסת לגרעון כללי של 0.7% ממהלך.

חיים כץ: בהסכם שדובר על העלאת גיל הפרישה לנשים, אי הביצוע שלו, לטענת מנהלי הקרן, זה גורם לאירוע של מעל 0.7%, וצריך לאזן את הקופה.

חיים כץ: איזון הקופה מייצר הורדה של כל גמלאי היום, ושל כל גמלאי עתידי ב-1.13%.

חיים כץ: כשאמרתי גילוי נאות, דיברנו על סוג הגלישה במספר החברים, היום בקרן יש 630,867 אנשים מוקפאים, שהפסיקו את פעולתם, יש 78,000 פעילים עדיין, יש 189,361 מקבלי קצבה, זה נכון ל-31 לדצמבר 2019.

חיים כץ: יש מקבלי שארים – 57,802, נכות, בנכות מקבלים פנסיה מוקדמת בעקבות נכות – 3,384.

חיים כץ: בסך הכל כמיליון איש.

חיים כץ: אני חושב שזה יריעה רחבה.

חיים כץ: אני חושב שאנחנו נוגעים פה במיליון איש, זו יריעה רחבה.

חיים כץ: בעבר דיברתי עם משה ברקת כי גיל הפרישה לנשים לא עלה כבר מזמן, והיו החלטות להוריד מזמן.

חיים כץ: יש את הקופות שאני לא חושד ביושרן, אבל אנחנו מדברים על גירעונות אקטואריים ובגירעונות אקטואריים אתה יכול להגיע למספרים דמיוניים כי כשמשתנה תוחלת החיים ומשתנה - - - המספרים הם דמיוניים.

חיים כץ: ובאו הקופות ואמרו שצריך להוריד 1.25, 1.26, כמה זה היה, יואב?

<< אורח >> יואב בן אור: בהתחלה?

חיים כץ: כן.

<< אורח >> יואב בן אור: 1.125.

חיים כץ: 1.125.

חיים כץ: באתי ליואב ואמרתי לו 'תקשיב, אם אנחנו רוצים למנוע את ההורדה, אתה חייב בתלוש המשכורת החודשי שמתקבל אחת לשלושה חודשים לשים רובריקה אדומה 'החל מתאריך זה יורידו לך' שכולם ידעו, וגם הפוליטיקאים ידעו, שהם הולכים לגעת היום, לא יודע אם במיליון, כי המוקפאים לא כולם זכאים לפנסיה, ולי יש מה להגיד על העניין הזה, שיידעו שהם הולכים לגעת ב-400,000, 500,000 איש בזכויות הפנסיוניות שלהם, ושידעו שהאנשים האלה הולכים להיפגע.

חיים כץ: ו-500,000 איש זה גורם משמעותי פוליטית, וזה מתפרש על כל האוכלוסיות בארץ.

חיים כץ: גם יהודים גם ערבים גם דתיים וגם חילוניים וגם נוצרים וגם מוסלמים והכל.

חיים כץ: ואכן דחינו את זה.

חיים כץ: ואז הגיע לאפריל ודחינו את זה לדצמבר או לינואר, דחינו את זה והגיע הזמן בינואר הזה, הלכו להוריד 1.13, בינואר הקרוב.

חיים כץ: וינואר הקרוב זה מחר בבוקר.

חיים כץ: אז הלכתי לי הביתה, וחשבתי לי.

חיים כץ: אמרתי, מה הקשר לגברת כהן מחדרה שהיא לא חברה בקופה, למה אני צריך להעלות את גיל הפרישה שלה, בשביל לאזן את הקרן?

חיים כץ: מה הקשר שלה?

חיים כץ: או גברת מנצור או גברת לוי או אדון מוחמד.

חיים כץ: מה הקשר שלהם לקופה שאני צריך להעלות להם את גיל הפרישה כדי לאזן את הקופה?

חיים כץ: אז זה נכון, בא האוצר ורצה, הוא בא למסיבה ובמקום להביא מתנה הוא רצה לקחת בונוס מהמסיבה.

חיים כץ: את כל מה שלא יאכלו, ייקח חזרה.

חיים כץ: הוא רצה להעלות את גיל הפרישה לנשים בלי קשר לקופות הוותיקות.

חיים כץ: כי אין שום קשר לקופות הוותיקות ולגיל פרישת נשים במדינת ישראל.

חיים כץ: אתה רוצה להעלות את גיל פרישת הנשים, תעלה את גיל פרישת הנשים, תבוא, תגיד, 1, 2, 3, 4.

חיים כץ: אין קשר להורדה של אשתי בקרנות הפנסיה הוותיקות, להעלאה של מיכל, שנראית לי צעירה, והיא בטח לא בקופות הוותיקות, את גיל הפרישה שלה.

חיים כץ: אין קשר.

חיים כץ: ואז אמרתי 'או.

חיים כץ: קיי, במסגרת הזאת שלקרנות הוותיקות יש 13,000 נשים מוקפאות, ויש 30,000 נשים פעילות.

טלי פלוסקוב: מה זה פעילות ומוקפאות?

טלי פלוסקוב: אלה שלא מפרישים?

חיים כץ: כן.

חיים כץ: מוקפאת זו אחת שהפרישה, יצרה זכויות פנסיוניות והפסיקה לעבוד, היא לא מפרישה יותר כי זה 20% מהשכר, זה לא מעט כסף, היא הפסיקה, היא צברה זכויות פנסיוניות מעל 10% - 20%, 30%, 12%, וכשהיא תגיע לגיל 62 מגיעה לה פנסיה.

חיים כץ: פעילה, היא פעילה, עובדת.

ענת כהן שמואל: כמה גמלאיות?

חיים כץ: גמלאיות זה לא משנה, גמלאיות, גמלאים, זה אותו דבר.

חיים כץ: מורידים לכולם אותו דבר.

חיים כץ: אין הבדל בגמלה בין נשים וגברים.

חיים כץ: כולם מורידים אותו דבר.

חיים כץ: ובאתי וחשבתי ואמרתי 'אוקיי, אם אנחנו הולכים למהלך', והנחתי הצעת חוק, כשבמחשבה שניה אולי היא מיותרת, ובשביל זה רציתי את משה ברקת.

חיים כץ: אם אנחנו הולכים למהלך ומעלים את גיל הפרישה רק לנשים בקרנות הפנסיה הוותיקות, שאני רואה השפעה מיידית, אני לא מבין איך יש שם נשים בנות 42 שהתחילו לעבוד לפני, הפנסיה היא כבר 25 שנה.

חיים כץ: איך הן חברות בקופה כשאתה יכול להכנס לקופה מעל גיל 18.

חיים כץ: אתה לא יכול להיות חבר מתחת לגיל 18, איך הן בקופה.

חיים כץ: זה לא מסתדר לי עם הגילים אבל לא חשוב, אחר כך נלך לממצאים.

חיים כץ: כשנלך לפתרונות נראה מאיפה אנחנו מביאים כסף.

חיים כץ: אמרתי 'אם נעלה את גיל הפרישה ל-64 בשלוש שנים, מה יקרה ל-0.7'.

חיים כץ: ואכן, אם אנחנו מעלים ל-64 במהלך שלוש שנים כמו שהצעתה חוק אומרת, רק לאלה, האירוע מביא את הגרעון לפחות מ-0.7, פחות מ-0.65 ואין הורדה.

חיים כץ: אני מסתכל, ההטבות שמקבלות הנשים - - -

אליהו ברוכי: סליחה שאני אבין, הצעת החוק שלכם היא שרק לאלה יעלו את גיל הפרישה?

חיים כץ: כן.

חיים כץ: החוק שלי הוא רק לאלה שנוגעות בדבר.

חיים כץ: זה נהנה וזה לא חסר.

חיים כץ: אין סיבה להעלות לשאר הנשים בארץ את גיל הפרישה.

חיים כץ: אין סיבה.

חיים כץ: יחד עם זה, המשכתי לחשוב.

חיים כץ: וואלה, הבנאדם אין לו מה לעשות, שוכב בבית, קורונה, לא בא לעבודה, חושב מסתכל בטבלאות, מסתכל במספרים.

חיים כץ: אין לו מה לעשות לבנאדם.

חיים כץ: מאחר ואני לא מתפלל אבל אני עושה מצוות, כשאתה קם בנץ להתפלל אני קם לעשות מצוות ...

אליהו ברוכי: מצויין.

אליהו ברוכי: אתה גם יכול להתפלל.

חיים כץ: התחלתי לחשוב ואמרתי 'רק רגע, אחת ההטבות שיש לנשים עובדות', דרך אגב, כשאמרתי להעלות את גיל הפרישה לנשים עובדות, להעלות את גיל הפרישה רק לגבי קרנות הפנסיה.

חיים כץ: זאת אומרת אם היום אישה עובדת מעל גיל 62, והיא עובדת עד גיל 63, היא מקבלת מענק של 5% ותק בביטוח הלאומי.

חיים כץ: את זה היא לא מאבדת.

חיים כץ: בהעלאת גיל הפרישה אין שום קשר למוסדות האחרים פרט לקופת הפנסיה.

אליהו ברוכי: גם לגבי אותן נשים.

חיים כץ: גם לגבי אותן נשים.

חיים כץ: אותן נשים לא מאבדות שום דבר ביחס למוסדות המדינה.

חיים כץ: אנחנו פה חמישה ח"כים, אנחנו יכולים לעשות דיון ולענות על שאלות, כי זה במליאה לא אפשרי.

חיים כץ: פשוט אי אפשר.

חיים כץ: ואז אחד הבונוסים שהאישה מקבלת במקום לצבור 2%, היא מקבלת 1% בונוס.

חיים כץ: צוברת 3%.

חיים כץ: אמרתי 'רק רגע, אם אנחנו לא מעלים את גיל הפרישה של הנשים, ומונעים ממנה את ה-1%, היא לא תצבור 3%, היא תקבל 2%, כמו בצבירה רגילה, אז היא הפסידה את האחוז הזה, יחד עם זה היא הרוויחה שלא יורידו לה 1.13.

חיים כץ: אז זה נכון שאם היא תעבוד חמש שנים עד 67 היא תרוויח 5% ויורידו לה רק 1.13.

חיים כץ: אבל במסגרת ההטבות שיש לה והטבות נוספות אנחנו לא נוגעים.

חיים כץ: אז פניתי ליואב, אמרתי לו 'יואב, כמה העלות, לאן מביא אותנו הוויתור על 1%?

חיים כץ: ' ואני שואל את משה ברקת.

חיים כץ: 'תגיד לי, בתקופה של הקורונה, אתה', דרך אגב הקרנות במאזנים האקטואריים ביצעו את ההורדה.

חיים כץ: בפועל לא הורידו לאנשים, במאזנים האקטואריים ביצעו את ההורדה.

חיים כץ: אני צודק, יואב?

<< אורח >> יואב בן אור: כן.

חיים כץ: צודק.

חיים כץ: פה אני רוצה את משה.

חיים כץ: תגיד לנו, אתה הולך להוריד את הכסף לאנשים?

חיים כץ: הפנסיה שצמודה למדד, לא עודכנה עשר שנים, עשר שנים היא לא עודכנה.

חיים כץ: אם היא לא עודכנה הקצבאות נשחקו.

חיים כץ: אתה הולך להוריד לגמלאים את הכסף?

חיים כץ: אם אתה לא הולך לגמלאים את הכסף אז בוא תייתר אותנו.

חיים כץ: אם אתה הולך להוריד את הכסף, בוא נעשה מצ'ינג.

חיים כץ: אתה תיתן חלק, אנחנו ניתן חלק.

חיים כץ: השאלה היא עוד פעם, 1% זה מספיק?

חיים כץ: אין כספים במאגר של קרנות הפנסיה?

חיים כץ: משה, ברוך הבא בצל קורתנו.

חיים כץ: האם שמעת את הסקירה?

משה ברקת: שמעתי.

חיים כץ: אנחנו נאזין לדברי חכמים.

משה ברקת: חכמים דיברו עד עכשיו ואני אתן את התפקיד של רשות שוק ההון בכל העניין הזה.

משה ברקת: אתה צודק, נוצר גירעון.

משה ברקת: נוצר גירעון לא קטן, צריך לזכור שהמדינה יצרה הסדר תקדימי לכל קרנות הפנסיה הוותיקות, במסגרת הזאת היא תמכה בקרנות הפנסיה וההסדר הזה עוד חי וקיים וכמובן שהמדינה עומדת מאחורי ההסדר.

משה ברקת: אבל יחד עם זה, עליה ב תוחלת החיים וכל ההשפעות הדמוגרפיות האחרות הביאו לכך שנוצר גרעון.

משה ברקת: על מנת לאזן גרעון כזה יש כמה דרכים.

משה ברקת: אחת היא הזרמת כסף לתוך הקרנות, שתיים זה קיצוץ ושלוש זה שינויים כמו למשל העלאת גיל הפרישה של נשים.

משה ברקת: ב-2016 בעצם הגרעון עלה מעל 0.65%, הוחלט בשעתו על ידי הממונה לשעבר לבוא לייצר בעצם את האיזון האקטוארי באמצעות הקיצוץ.

משה ברקת: לאחר מכן כמו שתיארת זה נדחה, ואני נתתי דחיה נוספת.

משה ברקת: כרגע אנחנו נמצאים תחת הנחיה של היועמ"ש לממשלה שבוחן את הסמכות לבצע דחייה נוספת.

משה ברקת: אבל ההחלטה על הקיצוץ, היא לא החלטה שלי, החלטה שכבר התקבלה וההחלטה הזאת תקפה.

משה ברקת: צריך להבין שההחלטה של הקיצוץ היא תקפה, והחלטה זו תתבטל רק אם יהיה איזה שהוא מקור אחר שמייצר את האיזון.

משה ברקת: זאת אומרת, כרגע נעשה איזון אקטוארי על ידי אותו קיצוץ.

משה ברקת: כדי למנוע את הקיצוץ צריכה לבוא איזו שהיא חקיקה או דרך אחרת שתייצר איזון אקטוארי בדרך אחרת.

משה ברקת: אז אני לא זה שמייצר את הגרעון, את הקיצוץ וכך הלאה, אני בסופו של דבר ממלא אחר הסמכויות שניתנו לי כדי לאזן את אותו גרעון אקטוארי, וכמו שאמרתי זה כבר נעשה על ידי הממונה לפניי.

משה ברקת: זה להעמיד דברים על דיוקם.

משה ברקת: כרגע מה שניתן לעשות, אני הבנתי שמנסים לבחון אפשרות של העלאת גיל הפרישה, כאשר הנושא הזה נמצא כרגע בבחינה של שר האוצר.

משה ברקת: האלטרנטיבה ברגע שלא יימצא פתרון כזה או אחר, היא כמובן אלטרנטיבה שנבחרה כבר לפני שנים וזה הקיצוץ.

משה ברקת: אז צריך לזכור עוד פעם את ההחלטות לגבי כן קיצוץ או לא קיצוץ או כמה מזרימים, אלה החלטות שנעשות אם זה בכנסת, אם זה בממשלה, לא החלטות שנעשות על ידי הרגולטור.

משה ברקת: הרגולטור עושה את תפקידו כרגולטור לגבי הנושא של האיזון האקטוארי בלבד.

חיים כץ: טוב.

חיים כץ: אני לא כל כך מסכים איתך.

חיים כץ: אם יש כאן מישהו מהאוצר או יואב שרוצה להגיד משהו, אתם יכולים להגיד.

יואב שמחי: אני אשמח.

יואב שמחי: אני יו"ר ההסתדרות הלאומית.

יואב שמחי: קודם כל אני חושב שכמו שחיים אומר, לא צריך להעניש את כל תושבי מדינת ישראל.

חיים כץ: טוב, זה לא שם.

יואב שמחי: לא, להעלות את גיל הפרישה.

יואב שמחי: יש התחייבות של כחלון שהוא ישפה את הקרנות, אז שר האוצר צריך לשפות.

יואב שמחי: דבר שני, אפשר להעלות את גיל הפרישה בקרנות הפנסיה הוותיקות המולאמות בתקנון.

יואב שמחי: לא חייבים להביא את זה בחקיקה.

יואב שמחי: ואז גמרת את כל הבעיה בכלל.

יואב שמחי: זו התכנסות פנימית, מי ששולט בקרנות הוותיקות - - -

חיים כץ: יואב, אני הנחתי הצעת חוק שצברה את ימיה ויכולה לעלות לדיון, שמעלה את גיל הפרישה רק לנשות קרנות הפנסיה הוותיקות.

יואב שמחי: אבל אפשר גם לעשות את זה בתקנות.

חיים כץ: עזוב אותי תקנות.

חיים כץ: חקיקה ראשית.

יואב שמחי: וברגע ששר האוצר מבטיח, הוא אומר 'אל תעלו את גיל הפרישה, מדינת ישראל תשפה את הקרנות' אז מדינת ישראל צריכה לשפות.

יואב שמחי: ישראל כץ צריך להכניס את היד לכיס ולהביא את הכסף, ולא להפחית לאנשים את הזכות, כמו שאתה אומר, שכל ותיק שאני פוגש שמקבל היום פנסיה אומר 'הפנסיה שלי לא עולה, היא לא צמודה לשום דבר וכל הזמן אנחנו הולכים ונשחקים'.

יואב שמחי: אז את האנשים שחסכו כל השנים, ומדינת ישראל שהלאימה, הבטיחה שהיא תדאג לקרנות הפנסיה שלא יהיו שום הפחתות אם נעמוד בכל התנאים, והחוסכים והעובדים הקיימים שמפרישים גם היום עומדים בכל התנאים, אז אני לא רואה שום הצדקה להפחתה בגלל נושא כזה קטן לדעתי.

חיים כץ: יואב בן-אור, מנהל כללי של קרנות הפנסיה הוותיקות בבקשה.

<< אורח >> יואב בן אור: רק הערה אחת לגבי הפתרון של העלאת גיל פרישה.

<< אורח >> יואב בן אור: ככל שהזמן חולף הפתרון הזה יהיה פחות רלוונטי עבור הקרנות - - - צריך לזכור ש- - -

חיים כץ: יואב, אתה יודע שהצעת החוק מדברת על העלאת גיל הפרישה בינואר.

חיים כץ: יש שם את הזמן והחשבון שעשינו, יחד עם זה, אני חושב שהחשבון שאתם עשיתם הוא גדול מדי, ה-1.13, כי אמרתי לך, הייתי בחופשת קורונה וישבתי קצת על מספרים ואני מסתכל על המספרים וזה לא מסתדר לי, ותיכף אני אגיד איפה זה לא מסתדר לי.

חיים כץ: אתה רוצה משהו להגיד, יוגב?

יוגב גרדוס: כשתרצה אני אדבר.

חיים כץ: אם אתה רוצה.

<< אורח >> יואב בן אור: אני רק אתקן את היו"ר שלא מתאים לו לטעות במספרים.

<< אורח >> יואב בן אור: המירון הוא 5.57, לא 5.58.

חיים כץ: וואלה, מאחר ואמרתי שיש פה גילוי נאות ואני חלק מהגמלאים רציתי לקבל עוד מאית האחוז...

<< אורח >> יואב בן אור: בחישוב חצי שנתי - - -

חיים כץ: הכל בסדר.

חיים כץ: כשאנחנו מסתכלים על הטבלאות, אז אני חושב שהקרנות עושות הנחות לעצמן.

חיים כץ: יש 41,321, אם לא נפטרו בינתיים, גמלאים מוקפאים שאין איתם קשר.

חיים כץ: אני לא יודע אם אין איתם קשר 40 שנה, 50 שנה, 60 שנה.

חיים כץ: יש בקרן מבטחים 11,895 אנשים, שכמה שינסו ליצור איתם קשר, אין איתם קשר.

חיים כץ: יש במקפת 3,066 אנשים שאין איתם קשר.

חיים כץ: הם מוקפאים.

חיים כץ: הכסף שלהם בקופה.

חיים כץ: יש בקרן חקלאים 20,635 אנשים שאין איתם קשר.

חיים כץ: הכסף הזה של אלה שאין איתם קשר, הוא 187 מיליון.

חיים כץ: למה צריכים לשכב בקופה 187 מיליון שזה לא יוריד את הגרעון?

חיים כץ: למה לא עושים מה-187 מיליון 17 מיליון קופה קטנה, אם מישהו יתעורר פתאום אחרי 30 או 40 שנה ויתנו לו כסף?

חיים כץ: למה לקחת כסף מאנשים כשיש כסף בקופה של אף אחד?

חיים כץ: עכשיו, אלה המספרים שאני יודע.

חיים כץ: כמה אנשים יש עוד שאין לכם איתם קשר בכלל, אלה לא מצאתם אותם.

חיים כץ: אלה לא מצאתם, חיפשתם, השקעתם שעות, לא מצאתם 187 מיליון.

חיים כץ: כמה עוד אנשים יש שאין לכם איתם קשר 20 שנה?

חיים כץ: חוץ מאלה?

<< אורח >> יואב בן אור: צריך להבחין בין כמה מושגים וצריך להבין שזכויות של אנשים זה לא אני מחליט מה הזכויות של אנשים ואני לאיכול להפקיע זכויות - - -

חיים כץ: יש כסף בקופה ששוכב אצלך בקופה ובסוף אתה תחזיר אותו כשאחרון העמיתים יילך לעולמו, אתה תיקח את הכסף תחזיר למדינה ובינתיים אתה פוגע בחוסכים, בעמיתים.

<< אורח >> יואב בן אור: לא, זה לא מדויק ולא נכון.

<< אורח >> יואב בן אור: תן לי להסביר.

<< אורח >> יואב בן אור: קודם כל אנחנו מדברים על 5 מיליארד שקלים גרעון.

חיים כץ: לכמה שנים?

<< אורח >> יואב בן אור: שניה, זה אותו דבר.

<< אורח >> יואב בן אור: זה - - - סכום כסף.

<< אורח >> יואב בן אור: אתה מדבר פה על כמה מאות מיליונים.

חיים כץ: זה כלום?

<< אורח >> יואב בן אור: אני לא אומר שזה כלום, זה המון כסף.

<< אורח >> יואב בן אור: דבר שני, זה של אנשים.

חיים כץ: לא.

חיים כץ: הם אינם.

חיים כץ: הם אינם ואין להם יורשים.

<< אורח >> יואב בן אור: אנחנו עובדים קשה בלחפש אותם.

חיים כץ: וכמה זמן לא מצאתם אותם?

<< אורח >> יואב בן אור: יהיה לנו הרבה יותר קל אם הממשלה תחוקק חוק שאומר, ותיקח מהם את הכסף.

<< אורח >> יואב בן אור: אבל זה כסף של אנשים, צריך לזכור את זה.

אליהו ברוכי: מצאתם בשנים האחרונות חלק מהאנשים?

חיים כץ: לא, אחד לא מצאו.

אליהו ברוכי: בוא נבדוק, בשלוש השנים האחרונות מצאתם?

חיים כץ: מה שלוש?

חיים כץ: 20.

אליהו ברוכי: בעשר השנים האחרונות מצאתם משהו?

<< אורח >> יואב בן אור: כן.

<< אורח >> יואב בן אור: אנחנו מצאים כל הזמן.

<< אורח >> יואב בן אור: אנחנו עובדים על זה בתכנית עבודה מסודרת, מוצאים אלפי אנשים, אנחנו כל שנה פונים לאנשים, מחפשים אותם, אנשים רדומים או אנשים ש, זה לא בהכרח אנשים שלא קיימים.

<< אורח >> יואב בן אור: זה אנשים שלא מגיבים, שלא מייצרים איתנו קשר.

<< אורח >> יואב בן אור: ההערכה שלנו אבל שבסוף יש אוכלוסייה מסוימת והמספר שחיים נתן הוא די קרוב להערכה שלנו של כסף של אנשים - - -

אליהו ברוכי: של ה-187 מיליון.

<< אורח >> יואב בן אור: כן.

<< אורח >> יואב בן אור: סדר גודל של 200 - - -

אליהו ברוכי: שזה אתה רואה גם כן לפי הניסיון שלך, שאתה לא הולך למצוא אותם.

אליהו ברוכי: לא אמרתי שאני לא הולך למצוא אותם, שאני לא יודע למצוא אותם היום.

אליהו ברוכי: השאלה אם יום אחד הם יבואו ויגידו 'יש לי כסף, מגיע לי, אני צריך אותו'.

אליהו ברוכי: כן, אבל אתה יכול לבדוק לפי הסטטיסטיקה שחיפשת בעשר השנים האחרונות מה אתה מוצא, כמה אחוזים אתה מוצא מתוך מה שנעלם לך?

אליהו ברוכי: מה מצאתם עד היום?

חיים כץ: השאלה היא אחרת - - -

אליהו ברוכי: לא, הוא אומר ליו"ר שהוא לא רוצה - - - את הכסף.

חיים כץ: השאלה היא אחרת.

חיים כץ: כמה אנשים פרט ל-41,321 שלא מצאתם, אין לכם איתם קשר 30 שנה?

אליהו ברוכי: חוץ מה-41,000.

חיים כץ: כן.

חיים כץ: כמה אנשים אין לכם קשר איתם 30 שנה?

<< אורח >> יואב בן אור: אני לא יודע להשיב על זה, אני יודע להשיב על משהו אחר.

<< אורח >> יואב בן אור: אני יודע להגיד לך כמה אנשים מוגדרים אצלנו רדומים, זה 300,000 אנשים בערך.

חיים כץ: אני אשאל אותך שאלות יותר קלות.

חיים כץ: כמה כסף שווה ה-630,967 מוקפאים?

חיים כץ: כמה כסף יש להם?

חיים כץ: לכל המוקפאים.

חיים כץ: ה-630,000 כמה כסף זה שווה?

חיים כץ: כל המוקפאים.

חיים כץ: כמה כסף?

<< אורח >> יואב בן אור: אני שניה אסביר מה זה מוקפאים.

<< אורח >> יואב בן אור: יש שני סוגים של מוקפאים.

<< אורח >> יואב בן אור: יש מוקפאים - - -

חיים כץ: שאין להם זכויות פנסיוניות.

<< אורח >> יואב בן אור: לא, אתה מדבר על מוקפאים בלי זכויות פנסיוניות, מוקפאים מחולק לשניים.

<< אורח >> יואב בן אור: יש עם זכויות פנסיוניות ויש בלי.

<< אורח >> יואב בן אור: אלה שבלי זכויות פנסיוניות, זאת אומרת שיש להם זכות לקבל את הכסף שלהם.

חיים כץ: למה הם לא מקבלים?

<< אורח >> יואב בן אור: הם מקבלים שניה.

<< אורח >> יואב בן אור: אבל אותם אנשים, השווי שלהם הוא כ-2.5 מיליארד שקל.

חיים כץ: למה הם לא מקבלים?

<< אורח >> יואב בן אור: הם מקבלים.

<< אורח >> יואב בן אור: הם מגיעים לגיל - - -

חיים כץ: יש לך אנשים ששווים 200 שקל?

חיים כץ: שווים 200 שקל, למה אתה לא נותן להם?

חיים כץ: למה אתה לא משחרר לך את המערכות?

<< אורח >> יואב בן אור: אני משחרר, חיים.

<< אורח >> יואב בן אור: אנחנו משחררים, אנחנו לאחרונה אפילו, אנחנו רודפים אחרי אנשים, אנחנו שולחים צ'קים, יש לנו מיזם מול בנק הדואר שאנחנו שולחים לאנשים מכתבים שילכו לאסוף את הכסף, אנחנו משחררים כסף בביט בסכומים נמוכים - - -

חיים כץ: אתה יודע רק להגיד לוועדה חוץ מה-41,000 שאתם לא מוצאים אותם.

חיים כץ: תיכף אני אבוא לאלה שאתם לא משלמים להם פנסיה.

חיים כץ: אתה יודע להגיד לוועדה כמה אנשים חוץ מה-41,000 ואם אתה לא יודע עכשיו תשלח את הנתון, כמה אנשים אין לכם איתם קשר 30 שנה?

חיים כץ: הם לא משלמים לך, הם לא מקבלים ממך, בני כמה הם היו לפני 30 שנה, באיזה גיל הם היום.

חיים כץ: אתה יודע לפי מרשם של משרד הפנים אם הם חיים, אם יש להם יורשים, אם אין להם יורשים.

<< אורח >> יואב בן אור: אתה רוצה דיון או שאתה - - -

חיים כץ: אני רוצה דיון.

חיים כץ: כן.

<< אורח >> יואב בן אור: אני יודע ואתן לך את המספר אבל זה לא רלוונטי, בסוף זה לא יפתור את הבעיה הזאת.

<< אורח >> יואב בן אור: יש פה שתי בעיות.

<< אורח >> יואב בן אור: אחת זה זכויות קנייניות של אותם אנשים, בין אם אנחנו יודעים מי הם ובין אם לא.

<< אורח >> יואב בן אור: דבר שני, זה סכומים קטנים.

<< אורח >> יואב בן אור: דיברנו על כמה מאות מיליוני שקלים, אנחנו בגרעון, הגרעון של גיל פרישה הוא 5 מיליארד, ודבר שלישי, גם אם זה קיים זה לא קשור לגיל פרישה אישה.

חיים כץ: כן אבל זה יודע להוריד את ההורדה מ-1.13 ל-0.82.

חיים כץ: בשבילך אולי זה קטן, בשביל מישהו אחר זה הרבה.

<< אורח >> יואב בן אור: עכשיו אנחנו בגרעון של 0.7 אחרי כרית בטחון, גם זה כסף שחסר, לא עושים את החשבון ככה.

<< אורח >> יואב בן אור: לא לוקחים מפה שמים שם.

<< אורח >> יואב בן אור: יש עניין אחד שאנחנו מדברים עליו, העניין הזה הוא גיל פרישה אישה ואני אמשיך עם הפתיחה שפתחת בה.

<< אורח >> יואב בן אור: כשעשו את הסדר קרנות הפנסיה הוותיקות הממשלה שמה 80 מיליארד שקל, העמיתים שמו כ-40 - - -

חיים כץ: 80 מיליארד.

חיים כץ: תלוי אך אתה סופר את זה.

<< אורח >> יואב בן אור: לא נתווכח על הספירה.

<< אורח >> יואב בן אור: אבל חלק משמעותי מההשתתפות של העמיתים היה גיל פרישה.

<< אורח >> יואב בן אור: במקור נקבע 80 מיליארד שקל סיוע ממשלתי, מול זה גיל פרישה לנשים 67.

<< אורח >> יואב בן אור: עוד בשלב הטיוטה, אחרי החישובים, החליטו ש-67 לנשים זה גבוה מדי, אמרו נשים יהיו עד 64.

<< אורח >> יואב בן אור: את הפער בין ה-67 ל-64 הוסיפו לסיוע, זה לא חלק מה-80 מיליארד שקל, זה סיוע נוסף שאנחנו מקבלים.

<< אורח >> יואב בן אור: אחרי זה הגיע לכנסת, הכנסת אמרה 64 אבל לא מיד, בדיוק כמו שתיארת, קודם יעלו ל-62 ומשנת 2012 זה יעלה בצורה מדורגת ל-64 וקיבלנו על זה פיצוי.

<< אורח >> יואב בן אור: הגיע 2012, והממשלה החליטה - - -

חיים כץ: כמה יש בקופת הגרעון של ברנע?

חיים כץ: בכרית הביטחון?

<< אורח >> יואב בן אור: כרית הביטחון בחישוב הנומינלי שלה הוא 11.3 מיליארד ₪.

<< אורח >> יואב בן אור: השווי שלה היום הוא בין 30-40 מיליארד שקל.

חיים כץ: והיא באה לכסות מה?

<< אורח >> יואב בן אור: היא באה לכסות גירעונות כתוצאה מירידה בריבית.

<< אורח >> יואב בן אור: צריך לזכור שההסדר הזה נבנה על ריבית של 4% צמוד ואנחנו כבר הרבה שנים רחוקים מאוד מהמספרים האלה.

חיים כץ: יחד עם זה יש שם 30 מיליארד.

חיים כץ: בכרית הביטחון.

<< אורח >> יואב בן אור: אני אומר לך שאחרי כרית הביטחון אנחנו בגרעון, עכשיו היינו בקורונה, הריבית נורא נורא נמוכה ואנחנו בגרעון של 0.7%.

חיים כץ: מה הייתה התשואה שלכם בשנה האחרונה בהשקעות?

<< אורח >> יואב בן אור: בין 1% ל-2%.

<< אורח >> יואב בן אור: אני לא זוכר, תשואה טובה יחסית.

חיים כץ: בשנה שעברה?

<< אורח >> יואב בן אור: אני לא זוכר, אבל התשואות שלנו טובות.

חיים כץ: היו טובות.

חיים כץ: מעל 5%.

חיים כץ: כן?

חיים כץ: וזה לא משפר את מצבכם?

<< אורח >> יואב בן אור: אז התחלנו, ההסדר נבנה על 4% צמוד, אין את זה.

<< אורח >> יואב בן אור: בתשואות שלנו בשוק החופשי אנחנו עושים תשואות מצוינות אבל חסר פה את הרכיב הזה של הריבית שאמור לתת לנו ערך משמעותי, חוץ מזה שאנחנו משערכים נכסים מול התחייבויות ובשערוך נכסים מול התחייבויות אתה צריך לקחת בחשבון את המח"מ, והמח"מ של ההתחייבויות ארוך מהנכסים ולכן כשהריבית יורדת אנחנו סובלים מזה מאוד מאוד חזק.

חיים כץ: תקשיב לי רגע, כשאני מסתכל על הנתונים, יש נשים בגילאים 85, אפילו שזו אישה אחת, גמלאית, היא בפעילים.

חיים כץ: פעילה בת 85 עובדת?

<< אורח >> יואב בן אור: אחת ספציפית אפשר לבדוק.

<< אורח >> יואב בן אור: יש מקרים, א.

<< אורח >> יואב בן אור: יש גם טעויות וגם יש אנשים, עמיתים, שאתה לא מאמין על הסיפור שלהם.

<< אורח >> יואב בן אור: יש לנו עמית פעיל בן 80 ומשהו - - -

חיים כץ: זאת 85, זה גם 80 ומשהו.

<< אורח >> יואב בן אור: כן, סיפור אחר.

<< אורח >> יואב בן אור: האישה הזאת שאתה שואל עליה אני לא יודע מי זאת, אבל יש עמית אחר, התקשרנו אליו, שאלנו אותו מה קורה, הוא, לא מעניין אותו.

<< אורח >> יואב בן אור: הוא רוצה להמשיך לעבוד והוא ממשיך להפקיד.

<< אורח >> יואב בן אור: ככה הוא רוצה, זכותו.

<< אורח >> יואב בן אור: אתה לא יכול להגיד לו כלום.

חיים כץ: יש 5,580 נשים מעל גיל פרישה.

חיים כץ: 5,580 נשים זה רבע מהאוכלוסייה.

חיים כץ: אם אני הולך ונוגע ב, מ-59-61, אלה שתוך 3 שנים מעלה להן את גיל הפרישה, הם 7,000 נשים.

חיים כץ: זהו.

חיים כץ: כי אם אני הולך להעלות לאלה שהן היום בנות 46 ו-47 שהעלייה שלהן תהיה בעוד 18 שנה, וואלה, זה לא מעניין אותי.

<< אורח >> יואב בן אור: זה צריך לעניין אותך כי בסוף זה הכל הולך לאותה קופה.

חיים כץ: אני כבר לא אהיה פה.

חיים כץ: עזוב אותך.

<< אורח >> יואב בן אור: בגלל זה זה צריך לעניין אותך.

<< אורח >> יואב בן אור: כי אם אתה מעלה להן אתה לא מוריד עכשיו.

חיים כץ: יוגב, מה אתה אומר על הצעת החוק הזאת, שהיא באה לסגור לכם את העלאת גיל הפרישה לנשים במדינת ישראל והיא מיועדת רק לקרנות הפנסיה, ורק בתוך ההשפעה של הקרנות?

יוגב גרדוס: קודם כל אני רוצה להגיד לאמירה שנאמרה קודם, אני לא מכיר שום התחייבות של שר האוצר הקודם או הנוכחי להשלמת הפער, אני גם לא מאמין שתהיה כזאת התחייבות ואנחנו מאוד נמליץ כנגד זה, גם בגלל מה שנאמר פה בסוף צריך להבין - - -

חיים כץ: מה נאמר פה?

יוגב גרדוס: שניה, המדינה השקיעה בהסדר עם הקרנות, התחייבה ל-80 מיליארד שקל במונים של 2003, היום כבר מדובר במעל 100 מיליארד שקל, וזה רק בסיוע ישיר, גם בסיוע עקיף אנחנו מדברים על עשרות מיליארדים שלשקלים, סדר גודל של בערך לפי חישובים מאוד גסים מעל חצי מיליון שקל לכל עמית שקיבל סיוע מהמדינה, באופן פרטני וצריך להבין שאמרת קודם, נתת דוגמה של אשתך שמקבלת את הגמלה מהקרנות, לעומת מיכל, אז בסוף מיכל לא מקבלת חצי מיליון שקל מהמדינה שתסבסד לה את הפנסיה.

חיים כץ: כמה אשתי נתנה בחסכון שלה למדינה?

חיים כץ: אתה לקחת חוזה של אשתי, משפט.

חיים כץ: לא אפריע לך.

חיים כץ: אשתי נתנה למדינה חוזה שהיא הלכה אליו בידיעה ולא לביטוח מנהלים והמדינה לקחה את הכסף והפרה חוזה וניצלה את הכסף ושמה אותו בהימורים או לא בהימורים, אבל השקיעה בהייטק ובקרנות סיכון שבחלקן הצליחו ובחלקן לא הצליחו, ובנתה את המדינה.

חיים כץ: בכסף של אשתי, מגיע לה אופציות ומגיע לה את הבטיחות כי לקחת לה את החיסכון, אז זה היה מול הפנסיה התקציבית שלא היה חסכון, ואשתי סבסדה את אמא של מיכל שאני לא יודע אם היא פנסיה תקציבית, שהיא לא שילמה מעולם שקל לפנסיה שלה ותנאי הפרישה שלה היו יותר טובים, כי זה היה חודש אחרון, ודרגה נוספת, ואתה יודע מה זה, וואלה, כבשת הרש?

חיים כץ: לקחת את החסכונות של אשתי, השקעת במדינה, לא פגעת באלה שלא שילמו כי זה עובדי המדינה, והאוצר, וכן הלאה, כי הם היו בתקציבית, בהם לא נגעת.

חיים כץ: ואתה עוד מלין על אשתי שיש לה פנסיה כי בזכותה אתה מקבל, אם לא, לא היית מקבל.

חיים כץ: לא אתה אישית כי אין לך.

חיים כץ: אתה ילד צעיר כמו הילדים שלי, אין לך פנסיה.

חיים כץ: אז כשאני אומר 'אתה' אני לא מתכוון ליוגב גרדוס.

חיים כץ: בסדר?

יוגב גרדוס: אני לא מלין קודם כל לבנאדם שיש לו חוזה עם המדינה או עם קרן הפנסיה שלו, צריך לעמוד בחוזה הזה ככל ש- - -

חיים כץ: אז תעמוד בחוזה.

יוגב גרדוס: - - - ככל שהחקיקה שהייתה בזמנו שינתה את החוזה, כמובן שהחקיקה גוברת.

יוגב גרדוס: אבל העניין הוא בדיוק הסיפור הזה שאתה מדבר על העיוותים בפער הבין-דורי הזה.

יוגב גרדוס: אתה אמרת שאין קשר בין העלאת גיל הפרישה של בנאדם צעיר היום לבין - - -

חיים כץ: בנאדם שלא בקופה, לא צעיר.

חיים כץ: בנאדם שלא בקופה, יש גם בקופה צעירות אני רואה.

יוגב גרדוס: בעצם ההשלמה מתקציב המדינה, מה שנאמר קודם לסבסוד נוסף לעמיתים שגם ככה מוטבים על פני אנשים אחרים, זה למעשה הטלת הנטל על משלם המסים - - -

חיים כץ: אני לא מקבל את מה שאתה אומר.

חיים כץ: למה - - - אם אתה משקיע בבורסה והרווחת מהמניות שלך ויש לך פנסיה ב-IRA, ואתה הולך ל-IRA, ויש לך השקעות טובות, אז אתה הרבה יותר טוב ממני, בפנסיה המסודרת.

יוגב גרדוס: אז את רוצה להחליף?

חיים כץ: כן.

חיים כץ: אל תגביל את ה-IRA.

חוה אתי עטייה: מה זה IRA?

חיים כץ: פנסיה שאני יצרתי פה בוועדה, זו פנסיה בניהול עצמאי.

יוגב גרדוס: ההסדר של הקרנות הוותיקות היה הסדר מוטב והסיבה שאנחנו מסבסדים אותו כי בסוף אקטוארית לא הפרישו מספיק כסף כדי לעמוד בהסדר.

יוגב גרדוס: על זה אני לא חושב שאפשר להתווכח.

יוגב גרדוס: האם מערכת הפנסיה היום - - -

חיים כץ: אתה לא עונה לי על העלאת גיל הפרישה.

חיים כץ: מה אתה מדבר על העלאת גיל הפרישה רק של נשים שבקופות.

חיים כץ: בלי לגעת במשק הישראלי?

יוגב גרדוס: אז לגבי האפשרויות לאיזון הגרעון שנוצר, בסוף אני לא חושב שאפשר לבוא גם לעמיתים בטענות, המחוקק קבע את ההסדר ואת התנאים לאיזון ולכן אני לא חושב שאפשר להגיד להם האם לאזן או לא.

יוגב גרדוס: בסוף לגבי ההצעה הספציפית, אנחנו לא דנו בממשלה עדיין, כי היא עוד לא סיימה את שלב ההנפה לפי דעתי, היא עוד לא קודמה לוועדת שרים לחקיקה.

חיים כץ: לא, היא מונחת.

חיים כץ: היא מונחת פה, יש לה - - -

יוגב גרדוס: הממשלה עוד לא גיבשה את עמדתה, אני לא יכול להגיד מה עמדתנו עדיין, אני כן יכול להגיד שלפי הבדיקות שלנו כמו הבדיקות של רשות שוק ההון והבדיקות של העמיתים ההצעה לא מאזנת אלא מורידה את סף ה- - -

חיים כץ: מתחת ל-0.65.

יוגב גרדוס: מתחת ל-0.65 ובעצם מייתרת - - -

חיים כץ: וכמה אם אני מוריד 1%, זאת ואמרת לא מעלה את גיל הפרישה ומוריד 1%, לא נותן להם את הבונוס של ה-1% חסכון, לא מוריד את הגיל?

יוגב גרדוס: אנחנו לא בדקנו.

קריאה: אבל הביטוח הלאומי מרוויח.

חיים כץ: אין קשר לביטוח הלאומי.

חיים כץ: אם אני לא נותן את הבונוס של ה-1%, מה קורה?

<< אורח >> יואב בן אור: זה מאוד גבולי, הייתי נזהר מללכת לשם.

חיים כץ: מה זה גבולי?

<< אורח >> יואב בן אור: בשלוף, בראש שלי בלי שחישבתי, אני חושב שזה עובר את ה-0.65.

חיים כץ: זאת אומרת, מה שאתה אומר זה שאפשר להוריד את ה-1% ולהוריד במקום ל-64, 63.

<< אורח >> יואב בן אור: לא.

<< אורח >> יואב בן אור: לא הבנתי מה - - -

חיים כץ: היום אישה שעובדת מעל גיל 62 זכאית למספר הטבות.

<< אורח >> יואב בן אור: לא.

<< אורח >> יואב בן אור: את זה אני מין.

<< אורח >> יואב בן אור: מה זה ה-1% אני מבין אבל - - -

חיים כץ: מעבר לחסכון של ה-2% היא מקבלת 1% נוסף, נכון?

<< אורח >> יואב בן אור: אם היא עובדת מעל גיל 62 היא צוברת 3%.

חיים כץ: 2% פלוס 1%.

<< אורח >> יואב בן אור: אבל לא יותר מ-70.

<< אורח >> יואב בן אור: כן.

חיים כץ: אין יותר מ-70 - - -

<< אורח >> יואב בן אור: לכן זה לא 100% - - -

חיים כץ: יוגב, זה שאני מוריד לה, אני לא נותן לה שנים עודפות.

חיים כץ: זה שווה כסף.

יוגב גרדוס: נכון, אבל לגבי נשים שהגיעו ל-70%, זה לא חוסך כסף.

חיים כץ: היא לא תקבל מענק שנים עודפות.

חיים כץ: אנחנו מדברים פה, אני בטוח שאנחנו מדברים עם אנשי מקצוע שבקיאים בעניין.

חיים כץ: גם אני, אני חושב שאני קצת בקיא בעניין.

חיים כץ: אז אם אני מזיז את ה-1% - - -

<< אורח >> יואב בן אור: אתה סופר פה פעמיים.

חיים כץ: לא, אני לא מעלה את הגיל, אני רק מבטל את ה-1%.

<< אורח >> יואב בן אור: אם אתה מבטל את ה-1% אתה לא מתקרב לכלום.

<< אורח >> יואב בן אור: זה שווה כמה מאות מיליונים.

חיים כץ: למה כמה מאות?

<< אורח >> יואב בן אור: זה מה שזה שווה, ה-1% הזה.

<< אורח >> יואב בן אור: בדיוק מה שיוגב אמר, יש לך כל מיני אפקטים משלימים - - -

חיים כץ: זה 28,000 נשים פעילות, של 1%, זה 280 משרות כפול 12 כפול 20 שנה.

יוגב גרדוס: אם 1.1% לכל העמיתים מאזן, אז אתה לא חושב שאם תיקח רק 1% לאותן נשים זה אמור לאזן לכולם, זה לא יכול להסתדר במתמטיקה.

<< אורח >> יואב בן אור: זה לא 1% על סך החיסכון.

<< אורח >> יואב בן אור: זה צבירה של 1%.

<< אורח >> יואב בן אור: זה לא מאזן.

<< אורח >> יואב בן אור: אקטוארית זה לא עובד.

<< אורח >> יואב בן אור: אבל אפשר לעשות חישוב - - -

חיים כץ: כן, אבל יכול להיות שאני לא צריך להעלות בשנתיים, יכול להיות שצריך להעלות בשנה.

<< אורח >> יואב בן אור: תוך שנה להעלות ל-64, זה ייתן את הפתרון.

<< אורח >> יואב בן אור: אם אתה מעלה בשנה ל-64- - -

חיים כץ: לא.

חיים כץ: ל-63.

<< אורח >> יואב בן אור: הבנתי אותך, אבל זה לא יגיע.

<< אורח >> יואב בן אור: עשינו את החישובים, חיים.

חיים כץ: על 1%?

חיים כץ: שאני מוותר על האחוז בכלל - - -

<< אורח >> יואב בן אור: אתה מוותר עליו במילא בהצעת החוק שלך.

<< אורח >> יואב בן אור: בהצעת החוק שלך אתה מוותר גם על ה-1% ואתה גם מעלה גיל ל-64.

חיים כץ: אני לא מוותר על ה-1%.

חיים כץ: אני מוותר על ה-1% ל-64.

<< אורח >> יואב בן אור: לא.

<< אורח >> יואב בן אור: זה ויתר גם על ה-1%.

<< אורח >> יואב בן אור: לכן- - -

חיים כץ: אני מעלה את הגיל היא עובדת מעל גיל 64.

חיים כץ: מי ויתר על ה-1%?

<< אורח >> יואב בן אור: לא מעל 64.

<< אורח >> יואב בן אור: בין 62-64.

חיים כץ: בין 62-64 ויתרתי על ה-1% אבל פה ויתרתי לכל הזמן.

חיים כץ: פה ויתרתי על 67.

<< אורח >> יואב בן אור: אז אפשר לחשב את זה, תלוי כמה שנים הם יעבדו.

יוגב גרדוס: אתה אומר 'אני מבטל מגיל 62 בכלל'.

חיים כץ: כן.

<< אורח >> יואב בן אור: נשים שעובדות, אפילו היא תעבוד - - -

חיים כץ: זה 5%.

<< אורח >> יואב בן אור: אבל הדוגמה של האישה בגיל 80, אם נוריד לה את הצבירה של ה-1%, זה עוזר לה במשהו?

חיים כץ: לא, אתה נותן לה שנים עודפות.

<< אורח >> יואב בן אור: זה לא עוזר לה בכלום.

<< אורח >> יואב בן אור: זה גם לא עוזר לקרן.

חיים כץ: אני רוצה לאותן נשים שנים עודפות, אם היא עובדת 5 שנים מעל 67 אני אתחיל לתת לה שנים עודפות, מעל 480 חודש.

יוגב גרדוס: היו"ר, אם אני יכול להגיד, מה שמדובר פה, אתה מדבר להפחית זכויות לנשים בקרנות הוותיקות כדי לאזן, וזה בסוף נראה לי תמצית ה, זה מיקרו קוסמוס של הבעיה הגדולה שיש לנו בגיל הפרישה לנשים בכלל, במשק.

חיים כץ: זה לא מעניין אותי.

יוגב גרדוס: רגע.

יוגב גרדוס: אבל יכול להיות שנחסוך את הפגיעה הספציפית באותן נשים.

חיים כץ: ותפגע בכולן.

יוגב גרדוס: זה לא לפגוע עוד פעם.

יוגב גרדוס: דווקא דרך מה שאמרת קל יותר להסביר מה בעצם התועלת של העלאת גיל הפרישה לנשים למשק ובכלל גם לאותן נשים ספציפית שאתה מעלה את הגיל עבורן.

יוגב גרדוס: בסוף כל דחייה של שנה בפרישה מגדילה לאותה אישה, בפנסיה הצוברת, לפי החישובים שלנו, ב-9% את הגמלה שתהיה לה כשהיא תפרוש.

יוגב גרדוס: אני לא אומר שיש פה קסם, בסוף זה כמובן בגלל שהיא עובדת עוד שנה ולוקחת פחות שנה קצבה.

חיים כץ: כמה היא מפסידה?

יוגב גרדוס: היא לא מפסידה.

חיים כץ: לקחת לה אופציה.

חיים כץ: היא יכולה לעבוד את השנה בלעדיך, לקבל 5% ביטוח לאומי, יכולה לפרוש לפנסיה אם יש - - -

יוגב גרדוס: היא יכולה לפרוש בגיל 40.

יוגב גרדוס: כל אישה - - -

חיים כץ: אבל אתה לוקח לה את התנאים.

חיים כץ: אל תזרה חול בעיני אנשים שלא מבינים.

יוגב גרדוס: מי משלם על התנאים האלה?

חיים כץ: עזוב, יש לה היום אופציה.

חיים כץ: אתה רוצה לפדות אופציה, תן לה כסף.

חיים כץ: אתה לא עושה לה טובה, היא עושה לך טובה.

חיים כץ: אתה בא ומצטייר כמי שנותן לה אפשרות לעבוד עוד שנה, שהפנסיה תעלה ב-9%, החיסכון.

חיים כץ: אם היא תעבוד עוד שנה יעלה ב-8% והיא תקבל בנוסף, אם אין לה 5,000 שקל, היא תקבל את הקצבה מביטוח לאומי, ואם יש לה 420 חודשים, היא יכולה לעצור, היא יכולה ללכת לקופה אחרת, כל זה אתה לוקח לה.

יוגב גרדוס: אבל כל העסק הזה לא יחזיק מעמד.

יוגב גרדוס: כמו שהקרנות הוותיקות לא יחזיקו, גם זה לא יחזיק מעמד.

חיים כץ: יחזיק.

חיים כץ: אתה יודע למה הוא יחזיק?

יוגב גרדוס: אדוני מכיר את הביטוח הלאומי טוב, נכון?

יוגב גרדוס: יודע שהביטוח הלאומי נמצא בגרעון אקטוארי - - -

חיים כץ: למה?

חיים כץ: כי נתתי לך לנהל אותו.

חיים כץ: כי לקחת לזה, עשית 'נטו מוצצים' ושדדת את הקופה ואתה חייב 240 מיליארד.

יוגב גרדוס: נראה לי שאתה מקטין את היכולת שלך לנהל - - - בסוף הגרעון האקטוארי בביטוח הלאומי דומה לגרעון האקטוארי של הקרנות הוותיקות.

חיים כץ: אתה יודע למה?

חיים כץ: כי נתת לו תשואה של 2.57, כשבמשק הוא יכל להביא, הוא הוציא מעל 5%.

יוגב גרדוס: אבל מי משלם את התשואה?

יוגב גרדוס: אזרחי ישראל, אותם אזרחים - - -

חיים כץ: תגיד לי הנטו מוצצים ונטו זה, ונטו ההוא, שלקחת את הכספים וניהלת אותם ופיזרת אותם בהפקרות, אז אתה בא, רצחת וגם ירשת.

חיים כץ: אתה ניהלת את העסק, אתה לא נתת תשואה מתאימה ואתה אומר לי 'תראה את המצב שלו'?

חיים כץ: מה אני בא ואומר?

חיים כץ: 'עזוב אותי, אני לא רוצה אותך, אל תהיה במגרש הזה, תן לי לנהל אותו.

חיים כץ: אנחנו נביא תוצאה יותר טוב' מה אתה אומר לי, 'עזוב, אני צריך כסף קטן לקנות קליפות של גרעינים'.

יוגב גרדוס: קודם כל, ה-5.5% זה- - -

חיים כץ: 2.5% נתת לביטוח הלאומי.

חיים כץ: נתת על הכסף 2.5%.

יוגב גרדוס: אני חושב שהקרנות הוותיקות היו שמחות עכשיו ל- - - חסר סיכון.

חיים כץ: יוגב, כשאתה מדבר בוועדה זה נרשם בפרוטוקול, לפחות תדבר דברים אמיתיים.

חיים כץ: מה זה אמיתי?

חיים כץ: כשאתה נותן על חצי מהכסף 5.5, זה 2.75 או 2.8 על הכל.

חיים כץ: אז אל תגיד 5,5 כי מי שלא מבין יכול בטעות לחשוב שזה על הכל.

חיים כץ: אז נתת 2.7.

יוגב גרדוס: החצי הנוסף מקבל תשואת שוק.

יוגב גרדוס: בסוף הוא מקבל - - -

חיים כץ: 2.7.

חיים כץ: כשלא נתת לי לנסות בשוק להביא תוצאה יותר טובה.

חיים כץ: אז כשאתה אומר בוועדה, תגיד את האמת במלואה.

חיים כץ: 'נתתי על הכסף 2.8.

חיים כץ: 2.7'.

יוגב גרדוס: הוויכוח על ניהול כספי הביטוח הלאומי, אני לא חושב שאנחנו יכולים לנהל אותו כי אני לא חושב שזה הזמן, אני רק שמח מאוד שכספי הביטוח הלאומי לא חטפו את הזעזוע שחטף שוק ההון בחודשים האחרונים.

חיים כץ: למה, הוא היה קונה את בזק, הביטוח הלאומי היה משקיע בבזק וב-בי.

חיים כץ: קומייוניקיישן והיה עושה 40%.

יוגב גרדוס: בשורה התחתונה, אני חושב שהדיון הזה מבהיר את מה שאנחנו מנסים להעביר לגבי גיל הפרישה לנשים במשק.

יוגב גרדוס: בסוף מי שמשלם בקצה בקצה, מי שמשלם עבור אי העבודה הזאת - - -

חיים כץ: מה אתה הולך להגיד בוועדת השרים כשהחוק עולה?

חיים כץ: אם אני אומר לך הצעת החוק להעלות את גיל הפרישה לנשים בקרנות הפנסיה ההסתדרותיות או הוותיקות, הגרעוניות, מ-62 ל-64.

חיים כץ: זהו.

חוה אתי עטייה: חיים, מהעושים עם נשים במקצועות שוחקים?

חוה אתי עטייה: גם צריך לקחת אותן בחשבון.

חיים כץ: בסדר.

חיים כץ: ניקח אותן.

חיים כץ: יש את קרן מעגלים.

<< אורח >> יואב בן אור: הצעת החוק הזאת לא מכניסה אותם ל- - - הן יהיו זכאיות לקצבת זקנה מביטוח לאומי, נכון?

חיים כץ: כן.

חיים כץ: אני לא מגיע לביטוח הלאומי בכלל.

חיים כץ: יש גם את קרן מעגלים.

חיים כץ: דרך אגב, אישה אחת מנצלת את קרן מעגלים.

חיים כץ: נכון?

<< אורח >> יואב בן אור: כרגע.

<< אורח >> יואב בן אור: כן.

חיים כץ: כרגע.

חיים כץ: אישה אחת.

חיים כץ: מה עושים, מה עושים, אישה אחת.

חיים כץ: מתוך ה-28,000.

<< אורח >> יואב בן אור: עוד משהו אחד, יוגב אמר ששר האוצר לא התחייב, אבל שר האוצר הקודם-קודם, היום ראש ממשלה, היו לו הבנות עם יו"ר ההסתדרות דאז עמיר פרץ בעניין של גיל פרישה, זה ב-2003, 2004.

<< אורח >> יואב בן אור: ההסדר הזה הושג - - -

חיים כץ: הוא לא התחייב, הוא רק כתב.

חיים כץ: וזה כתוב במכתב מסודר, ההתחייבות שלו כתובה והמכתב ישנו ואם אין לך אותו אני אדאג להעביר לך אותו, שתדע שהייתה התחייבות.

<< אורח >> יואב בן אור: שאם גיל פרישה לא עולה אז הממשלה - - -

חיים כץ: אם אני לא אמצא, יואב יעביר לך אותו.

חיים כץ: כי אני העברתי לו אותו בזמנו.

יואב שמחי: גם שר האוצר כחלון במסיבת עיתונאים התחייב - --

חיים כץ: עזוב במסיבת עיתונאים.

חיים כץ: פה יש מסמך, יואב, יש במסמך כתוב התחייבות כתובה.

חיים כץ: עכשיו כשאתה מוסיף מה נשים מרוויחות כשהן עובדות יותר, בהסתדרותיות, זה משפר את המצב של ה-2% ריאלי בקטיעה אם הן עברו את ה-2% ריאלי בשנה.

חיים כץ: זה משפר להן.

חיים כץ: זה בעד להעלות את גיל הפרישה.

חיים כץ: אני הנחתי הצעת חוק, אני חושב שצריך למצוא לזה פתרון אבל אני חושב, כמה שאני מתעמק יותר במספרים, אז אני לא יודע אם צריך 64, לא יודע.

חיים כץ: כי אקטואריה זה מדע מאוד לא מדויק, לצערי.

חיים כץ: אני אומר לך לצערי.

חיים כץ: כל שנה בקרנות איך שאני רואה את זה, נפטרים 12,000 איש, שזה 6%.

חיים כץ: אני מסתכל במאזנים ורואה את המספרים של המאזנים.

חיים כץ: 6% נפטרים מהחוסכים מהקופה הסגורה, היא סגורה.

אליהו ברוכי: יש את כל הכסף שבקרנות, הרדומים מה שדיברנו קודם.

<< אורח >> יואב בן אור: זה לא הרבה כסף.

אליהו ברוכי: לא הרבה כסף מתוך 600,000 ומשהו.

<< אורח >> יואב בן אור: מספרים שחיים לא אמר, אנחנו מנהלים 400 מיליארד שקל.

<< אורח >> יואב בן אור: להבין ש-200 מיליון שקל זה כסף קטן, זה לא פרופורציות.

חיים כץ: אתה יודע מה אני רוצה להגיד לך?

חיים כץ: זאת ההשערה שלי, השערה.

חיים כץ: שאחרון העמיתים/שארים יילך לעולמו, המדינה תיקח מיליארדים שיישארו בקופה.

חיים כץ: מיליארדים.

אליהו ברוכי: בגלל זה אני רוצה לשמוע מה ההערכה שלו.

<< אורח >> יואב בן אור: כרגע ההערכה שלנו זה שאנחנו בגרעון של 0.7%-.

<< אורח >> יואב בן אור: זה אחרי שהפחתנו גיל פרישה אישה.

<< אורח >> יואב בן אור: זה המאזנים שלנו וזה מה שאנחנו מאמינים.

<< אורח >> יואב בן אור: זאת אומרת, כשיישאר האחרון, לא יהיה מספיק כסף לשלם לו.

<< אורח >> יואב בן אור: אם זה ימשיך כך.

<< אורח >> יואב בן אור: אנחנו מאד מקווים שהמצב ישתפר, שהריביות יעלו ושנמשיך לעשות תשואות טובות כמו שעשינו, עשינו 15% בשנה שעברה, לשאלתך.

<< אורח >> יואב בן אור: מאוד מקווים להמשיך לעשות עבודה טובה ו- - - אבל אקטוארית, בהנחות מקובלות בעולם שלנו, וכך צריך לפעול, אנחנו בגרעון עכשיו.

<< אורח >> יואב בן אור: זה לא קופה בעודף שיש מה לחלק.

<< אורח >> יואב בן אור: אם בסוף זה יהיה, ואם יוגב יסכים, אז הממשלה תזרים לנו עוד כסף.

<< אורח >> יואב בן אור: או שזה לא יוגב, אבל - - - הממשלה לא תיקח כסף מהקרנות האלה בסוף.

חיים כץ: יואב, בקצב של 6% תוך 16 שנה נגמרים האנשים.

אליהו ברוכי: איזה 6%?

חיים כץ: 6% נפטרים בשנה.

חיים כץ: תקשיב, זה מטורף.

חיים כץ: אתן לך נתון מהמספרים של הקופות על המספרים של האנשים.

<< אורח >> יואב בן אור: קצב הולך ופוחת של אנשים.

<< אורח >> יואב בן אור: מה שיש עכשיו, המספרים שחיים אומר, הם נכונים אבל גם לזכור שסדר גודל של אותו מספר אנשים יוצא לפנסיה, פורש.

<< אורח >> יואב בן אור: היום אנחנו בתקופה שרוב האנשים פורשים לפנסיה, עוברים משלב שבו - - -

אליהו ברוכי: כן, אבל כשאתה מסתכל על כל כמות האנשים שיש ועל כל הקופה, אם כל שנה יש לך 6% - - -

<< אורח >> יואב בן אור: אנחנו משלמים קצבאות ל-250,000 אנשים כל חודש.

חיים כץ: ב-2018 שילמת קצבאות ל-201,670.

חיים כץ: ב-2019, מ-201,670 זה ירד ל-189,361.

<< אורח >> יואב בן אור: אבל שינית את ההרכב.

<< אורח >> יואב בן אור: אני לא מסתכל על ההרכב.

<< אורח >> יואב בן אור: בעיני זה לא משנה אם אני משנה לשאר או לפנסיונר, זה אותו דבר.

<< אורח >> יואב בן אור: ולכן בסוף אנחנו - - -

חיים כץ: גם בשארים ירדת.

חיים כץ: באותו דבר.

<< אורח >> יואב בן אור: אני מכיר את המספרים, נחנו סדר גודל של כרבע מיליון קצבאות משלמים, סדר גודל, בשנים האחרונות וזה ימשיך וילך בשנים הקרובות ולאט לאט זה ידעך, זה נכון.

<< אורח >> יואב בן אור: אנחנו עוד מעט מתחילים לקטון בהקשר הזה.

חיים כץ: גם בנכים ירדת.

<< אורח >> יואב בן אור: נכון.

<< אורח >> יואב בן אור: נכים יורדים.

חיים כץ: ב-20% ירדת בנכים.

<< אורח >> יואב בן אור: אבל זה אלפים בודדים.

חיים כץ: כן, אבל ב-20%.

חיים כץ: אם אנחנו מדברים על אחוזים, ירדת ב-20%.

<< אורח >> יואב בן אור: אבל נכה, איך יורדים מנכה?

<< אורח >> יואב בן אור: הוא הופך להיות פנסיונר.

<< אורח >> יואב בן אור: הוא נשאר.

<< אורח >> יואב בן אור: הוא ממשיך לקבל כסף.

<< אורח >> יואב בן אור: הוא מגיע לגיל זיקנה, הופך להיות פנסיונר.

חיים כץ: אז אם כך נפטרו יותר מ-6%.

חיים כץ: כי אם הוא הופך להיות פנסיונר, בוא, תקשיב, גם נכנסו לך פעילים, גם נכים הפכו לפנסיונרים וגם נפטרו וירדת במספר ב-6%.

חיים כץ: כשנוספו פעילים שהפכו לפנסיונרים, כשנכים הפכו לפנסיונרים ירדת ב-6% במספר המבוטחים.

חיים כץ: זה מטורף, מה שאתה אומר לי.

חיים כץ: מה הגיל הממוצע של הפנסיונרים שלך?

<< אורח >> יואב בן אור: לא זוכר.

<< אורח >> יואב בן אור: ממוצע - - -

חיים כץ: עבר את תוחלת החיים?

<< אורח >> יואב בן אור: מה פתאום.

חיים כץ: לא עבר את ה-80?

<< אורח >> יואב בן אור: לא, מה פתאום.

חיים כץ: אז איך תמותה כזאת גדולה?

<< אורח >> יואב בן אור: מה זאת אומרת איך תמותה גדולה?

חיים כץ: 6%.

חיים כץ: תוחלת החיים במדינת ישראל היא 82.

<< אורח >> יואב בן אור: האחוזים לא מעניינים.

<< אורח >> יואב בן אור: תוחלת החיים שלנו היא כמו תוחלת החיים הממוצעת במדינת ישראל, זה בערך במספרים שאתה אומר, אנשים אצלנו נפטרים בשיבה טובה רובם, אני מאחל לכולם אריכות ימים והלוואי שתהיה לנו בעיה לשלם לאנשים כי הם חיים יותר זמן.

<< אורח >> יואב בן אור: אריכות ובריאות.

<< אורח >> יואב בן אור: אני צריך לשלם להם כסף, התפקיד שלי, אפרופו בדו שיח פה בין שני צידי השולחן, הוא עם הכסף שיש לעשות הכי טוב ולשלם לכולם.

<< אורח >> יואב בן אור: אני לא יודע להביא כסף מבחוץ.

<< אורח >> יואב בן אור: אתם יכולים להביא כסף.

<< אורח >> יואב בן אור: אם לא מביאים לי כסף מה שיש בפנים זה מה שאנחנו יודעים לתת.

חיים כץ: טוב.

חיים כץ: הבנתי ששי בירן, יו"ר אגף הכלכלה בהסתדרות, רוצה לדבר.

שי בירן: הרעיון שהוצע פה הוא רעיון שעוזר לפתור בעיה רצינית, אבל עמדת יו"ר ההסתדרות היא שצריך לתת אפשרות לעסקת חבילה שתפתור את כל ההיבטים של העלאת גיל פרישה לפני שהולכים לרעיונות שיוצרים פתרונות יותר נקודתיים.

חיים כץ: תודיע ליו"ר ההסתדרות שמה שהוא רוצה לא מעניין אותי.

חיים כץ: אני מייצג את העמיתים של הקרנות.

חיים כץ: ולא מעניין אותי מה הוא רוצה.

חיים כץ: לא עסקת חבילה ולא כלום.

חיים כץ: כי הנשים האלה משלמות והנשים האלה או הגמלאים משלמים, ואף אחד לא ירוויח על חשבון העמיתים האלה במשק הישראלי ולו גם אגורה אחת.

חיים כץ: כי יש כלל גדול בתורה, 'זה נהנה וזה לא חסר' אבל פה הם יחסרו.

שי בירן: מי שדוחים לה את גיל הפרישה בעצם נפגעת ויכול להיות שצריך לייצר לה פתרון ומענה במסגרת עסקת חבילה.

חיים כץ: אם אתה מדבר איתי במעגל סגור רק על קרנות הפנסיה ההסתדרותיות, אף עובד או אף גורם אחר במשק לא יהיה במגרש.

חיים כץ: וגם אני לא רואה את מעמד ההסתדרות פה.

חיים כץ: איזה מעמד יש להסתדרות פה?

שי בירן: פנסיה היא חלק מיחסי עבודה וספציפית הקרנות היו הסתדרותיות.

חיים כץ: היו.

שי בירן: התקנון האחיד נוצר במשא ומתן עם ההסתדרות.

שי בירן: אני לא חושב שאפשר להגיד שאין לה מעמד.

שי בירן: נראה לי שיש לה מעמד די רציני.

חיים כץ: אני לא חושב שיש לה מעמד פה בעניין הזה.

חיים כץ: כי זה לא עניין אותם.

חיים כץ: כי כשאני מתעסק בזה אני לא רואה אותם שם.

חיים כץ: לא ראיתי אותם שם.

חיים כץ: לבוא להשתתף בחגיגה כשאתה איננו בהכנות – וואלה.

יואב שמחי: חיים, הם גם התחייבו עם שר האוצר הקודם לשפות.

יואב שמחי: הם דחו את חוק העלאת גיל הפרישה והתחייבו, שר המשפטים היום, עם כחלון, שישפו את הקרנות.

חיים כץ: מה שכן, אם אני אגיש הצעת חוק, הם יוכלו לעשות לובי נגדי.

חיים כץ: בסדר.

חיים כץ: אתה רוצה עוד משהו?

שי בירן: תודה רבה

חיים כץ: אתה יכול לדווח ליו"ר ההסתדרות מה שאמרתי.

חיים כץ: יש עוד מישהו שרוצה להגיד משהו?

חוה אתי עטייה: אם אפשר חיים בבקשה, אני אשמח לקבל התייחסות כי אנחנו מקבלים הרבה פניות בעניין העובדים שנמצאים בחל"ת.

חוה אתי עטייה: הקורונה פגעה בהם פגיעה קשה מאוד.

חוה אתי עטייה: מה הנושא של ההפרשות, איך מתמודדים עם זה?

<< אורח >> יואב בן אור: מה שצריך לעשות זה להסדיר מולנו, מי שרוצה, צריך להסדיר מולנו המשך חברות במעמד עצמאי, וצריך לפנות אלינו לשירות ואנחנו מטפלים בזה.

חוה אתי עטייה: מדברים על עובדים שיצאו לחל"ת מהעבודה שלהם.

<< אורח >> יואב בן אור: כן.

<< אורח >> יואב בן אור: אם הם רוצים לשמור זכויות אז או שהמעסיק שלהם ימשיך להפריש להם.

<< אורח >> יואב בן אור: אני אגיד, בהתחלה היינו אופטימיים וחשבנו שחלק מהמעסיקים ימשיכו לשלם, נוכחנו שהמעסיקים - - -

אליהו ברוכי: הם לא מחויבים.

<< אורח >> יואב בן אור: לא, לא מחויבים בכלל.

חיים כץ: כן אבל הם מאבדים זכויות ביטוחיות.

חיים כץ: תשמעי, העלות, אני אתן לך תשובה.

חיים כץ: העלות היא 20% לחודש, עובד- מעסיק.

<< אורח >> יואב בן אור: 21%.

חיים כץ: זה שבחל"ת וירד בשכרו לבערך 50% ממה שהוא מרוויח או קצת פחות, יצטרך לשלם 20% מהשכר המלא, 20% מהשכר המלא, על מנת להמשיך ליצור זכויות.

חוה אתי עטייה: במשך הזמן הוא באבטלה.

חיים כץ: בכל הזמן שהוא בחל"ת.

חיים כץ: הוא יצטרך לשלם עובד-מעסיק.

חיים כץ: עכשיו, מבחינת חסכון אני לא יודע אם הוא יביא תוצאה מזה, מבחינת חסכון בחסכון הפנסיוני.

אליהו ברוכי: לא, אבל בשביל הריסק, בשביל הביטוח.

אליהו ברוכי: הוא רוצה להמשיך את הזכות.

חיים כץ: רק בשביל הביטוח.

חיים כץ: אז נשאלת השאלה אם הוא לא יכול דרך, תראה, עכשיו יש פה כמה סוגי ביטוח.

חיים כץ: הביטוח הממשי שהוא צריך פה זה אובדן כושר עבודה עיסוקי.

חיים כץ: אם יש לו כי סגרו את זה בקופות, בטח אם הוא צווארון כחול, צריך לראות כמה זה עולה.

חיים כץ: אם זה 2.5%, אז אולי שווה לו לשלם את זה לבד.

חיים כץ: אם זה מעבר, לא יודע.

חיים כץ: זה כל כך פרטני.

חיים כץ: יש לו, אין לו, הוא מצליח לקנות לחם לילדים, לא מצליח לקנות לחם לילדים.

חיים כץ: מה שקורה לו - - -

אליהו ברוכי: מה שחברת הכנסת שואלת זה שהיה צריך להיות שבחל"ת - - - יהיה מוגן.

חוה אתי עטייה: נכון.

חוה אתי עטייה: אולי אפשר להגיש הצעת חוק בנושא.

חיים כץ: שהמדינה תממן.

חיים כץ: הבנתי.

חיים כץ: אין בעיה, אם יש לך רעיון להצעת חוק - - -

חוה אתי עטייה: יש לי.

חוה אתי עטייה: אני כבר הכנתי.

חוה אתי עטייה: היא בלשכה המשפטית בהכנה.

חיים כץ: מאחר וזה נוגע למעט מאוד אנשים - - -

חוה אתי עטייה: למה, נניח כל אל-על - - -

חיים כץ: זה נוגע למעט מאוד אנשים.

חיים כץ: תראי, קודם כל זה לא משמעותי בקרנות החדשות.

חיים כץ: בקרנות החדשות הוא לא מאבד זכויות.

חיים כץ: ואז יש לך 67,000 פעילים.

<< אורח >> יואב בן אור: מה שהוא עושה שם, הוא ממשיך לשלם.

חוה אתי עטייה: ישראל כץ - - -דחו בשנה, לא?

<< אורח >> יואב בן אור: דחו בשנה, אבל מי מממן את השנה הזאת?

<< אורח >> יואב בן אור: הם.

<< אורח >> יואב בן אור: הם משלמים על זה.

חיים כץ: אבל הוא לא מממן, לא קורה לו כלום.

חיים כץ: ברגע שהוא חוסך בפנסיה מאוזנת החסכון נקטע.

<< אורח >> יואב בן אור: לא, מורידים לו את האבדן כושר, את הרכיב הביטוחי - - -

חיים כץ: בסדר, אז הוא יודע לשלם ב- - - אבל בוותיקות הוא מאבד זכויות גם.

<< אורח >> יואב בן אור: נכון.

חיים כץ: כי הוא צובר אחוזים.

חיים כץ: אם הוא עובד בשיטת הממוצעים ואחר כך הוא יחזור לעבודה, אתה מוריד אותו ל-0.

חיים כץ: והוא גם לא יודע לקנות, והוא לא יודע לקנות מעבר לשנתיים.

חיים כץ: אבל זה מעט מאוד אנשים כי אם יש 67,000 בכלל פעילים, אז נשאלת השאלה כמה מתוך ה-67,000 נמצאים בחל"ת.

חוה אתי עטייה: האם אפשר לקבל את הנתון?

חיים כץ: כן, אין לו בעיה בכלל.

חיים כץ: הוא רואה מיידית.

חיים כץ: באון-ליין הוא רואה מי לא משלם.

חוה אתי עטייה: אני אפנה אליך בשאילתה.

<< אורח >> יואב בן אור: בסדר גמור.

חיים כץ: הוא ייתן לך בלי שאילתה.

חיים כץ: גם הוא ייתן לך את התשובה.

חיים כץ: הוא יודיע לך כמה אנשים ישנם שהפסיקו תשלומים - - -

חוה אתי עטייה: שאני אגיש אליך את השאילתה ותיתן במליאה את התשובה.

חיים כץ: הוא ייתן לך תשובה, אתי.

חיים כץ: שאלה יפה.

חיים כץ: באמת שאלה יפה.

חיים כץ: יש עוד מישהו שרוצה להגיד משהו?

חיים כץ: טוב.

חיים כץ: אני אסכם.

חיים כץ: מאחר והנחתי הצעת חוק שיש בה יתרונות ויש בה חסרונות.

חיים כץ: החיסרון הגדול של הצעת החוק לאוצר תהיה שהוא יצטרך לרדת מהעלאת גיל הפרישה לנשים במשק, היתרון הגדול ל-400,000 או לא יודע כמה חוסכים, שלא יורידו להם 1.13%, החיסרון הגדול שיהיו פה 38,000 נשים שיעלו להם את גיל הפרישה.

חיים כץ: זה לא שאני מניח הצעת חוק והיא עוברת מיד.

חיים כץ: אני יכול להניח הצעת חוק כמו כל אותם שח"כים מניחים הצעות חוק, תופסים כתבה בעיתון ונרגעים, אבל אם אני אניח, המגמה תהיה לנסות ולהעביר אותה.

חיים כץ: מהשיחה הזאת הבנתי שתהיה נקודתית תמיכה של האוצר.

חיים כץ: הבנתי.

חיים כץ: יכול להיות שאני טועה אבל הבנתי.

חיים כץ: שנקודתית, על מנת לפתור את הגרעון תהיה תמיכה של האוצר.

חיים כץ: הבנתי מהמעט שדיבר משה, הממונה על שוק ההון והביטוח, שתהיה תמיכה של שוק ההון והביטוח, והבנתי מהממונה על הקרנות שהוא מאוד ישמח לא להוריד את הגמלאות של הגמלאים.

חיים כץ: אני אשקול את צעדיי ואחליט מה אני עושה עם הצעת החוק הזאת, כי בטח אני לא אצא פופולארי אצל 38,000 נשים.

חיים כץ: תודה רבה.